《立秋日迓宣谕中丞奉怀宋嗣宗》
宋代·喻良能

绣斧离朝右，羸骖走道周。
侵星宵不寐，曝日夕初休。
天地方炎暑，山林漫早秋。
广文官舍静，应念汗交流。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。